**Mestna občina Novo mesto**,Seidlova cesta 1, 8000 Novo mesto, ki jo zastopažupan mag. Gregor Macedoni(v nadaljevanju: **naročnik**)

*matična številka: 5883288000*

*identifikacijska številka za DDV: SI 48768111*

*transakcijski račun pri UJP, Urad Novo mesto: SI56 011000100008585*

in

**\_\_\_\_\_\_\_\_\_\_\_\_\_\_\_\_\_\_\_**, ki ga zastopa direktor/ica \_\_\_\_\_\_\_\_\_\_ (v nadaljevanju: **izvajalec**)

*matična številka: \_\_\_\_\_\_\_\_\_\_\_*

*identifikacijska številka za DDV: \_\_\_\_\_\_\_\_\_\_\_*

skleneta naslednjo

**POGODBO**

**ZA IZDELAVO SPLETNE STRANI IN REZERVACIJSKEGA SISTEMA ZA PROJEKT VARCITIES ČEŠČA VAS**

**SPLOŠNA DOLOČILA**

1. člen

(1) Predmet te pogodbe je izdelava spletne strani in rezervacijskega sistema za projekt Varcities Češča vas.

(2) Podlaga za sklenitev pogodbe je odločitev naročnika o izbiri izvajalca za izvedbo predmeta javnega naročila »Izdelava spletne strani in rezervacijskega sistema za projekt Varcities Češča vas« z dne \_\_\_\_\_\_\_\_\_\_\_\_\_\_, in sicer na podlagi predhodnega zbiranja ponudb v skladu z internim Pravilnikom o oddaji javnih naročil, katerih ocenjena vrednost je nižja od mejne vrednosti za uporabo Zakona o javnem naročanju, v katerem je bil kot najugodnejši izbran zgoraj navedeni izvajalec.

(3) Sestavni del pogodbe so:

* Projektna naloga za izdelavo spletne strani in rezervacijskega sistema za projekt Varcities Češča vas številka: \_\_\_\_\_\_\_\_\_\_ z dne \_\_\_\_\_\_\_\_\_ (v nadaljevanju: projektna naloga),
* razpisna dokumentacija naročnika št. \_\_\_\_\_\_\_\_\_ z dne \_\_\_\_\_\_\_\_\_ z vsemi spremembami, dopolnitvami in pojasnili,
* ponudbena dokumentacija izvajalca št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_,
* ponudbeni predračun izvajalca št. \_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_.

 (4) V kolikor med to pogodbo in dokumenti, ki so del te pogodbe oziroma med samimi dokumenti obstaja kakšno neskladje oziroma nekonsistentnost, se uporabi rešitev, ki je ugodnejša za naročnika, ob predpostavki, da takšna rešitev v celoti izpolnjuje vse zahteve za izvedbo javnega naročila.

(5) S to pogodbo naročnik naroča izvajalcu, izvajalec pa izdela spletno stran in rezervacijski sistem za projekt Varcities Češča vas.

# VSEBINA IN OBSEG POGODBENEGA DELA

2. člen

(1) Izvajalec mora spletno stran in rezervacijski sistem za projekt Varcities Češča vas izdelati v skladu s projektno nalogo. V obseg dela sodijo tudi obveznosti izvajalca, navedene v 6. členu te pogodbe.

S to pogodbo naročnik naroča, izvajalec pa prevzame v izvedbo vsa dela za:

* vodenje projekta,
* izdelavo spletne strani (točka 2.1 projektne naloge),
* izdelavo booking sistema (točka 2.2 projektne naloge),
* domeno in gostovanje kot storitev za potrebe projekta (spletni oz. podatkovni strežnik, ki ima zagotovljeno 24-urno delovanje in nemoten dostop do spleta),
* postavitev in konfiguracija programske opreme ter strežniške infrastrukture v skladu z zahtevami,
* implementacija enotne grafične podobe in uporabniške izkušnje na vseh delih portala v skladu z zahtevami,
* pomoč pri vnosu in objavi vsebin na sistemih in pomoč pri posodabljanju vsebin v času trajanja projekta,
* vzdrževanje sistema in SLA, kot sta določena s projektno nalogo,
* izobraževanje urednikov in skrbnikov vsebin,
* analiza in načrt strojne, sistemske, programske in aplikativne opreme,
* dokumentacija v skladu z zahtevami naročnika v slovenskem jeziku (uporabniška navodila),
* druge obveznosti, ki so opredeljene v tej pogodbi.

Ta dela se izvajalec zaveže opraviti v skladu s:

* to pogodbo,
* razpisno dokumentacijo,
* priloženo ponudbo št. \_\_\_\_\_\_\_\_\_\_\_ z dne \_\_\_\_\_\_\_\_\_\_\_,
* obstoječo zakonodajo in veljavnimi tehničnimi pravilniki, normativi in standardi v RS ter pravili stroke.

### **POGODBENA CENA**

3. člen

(1) Izvajalec bo storitve obračunal na podlagi cen, navedenih v svoji ponudbi in specifikaciji ponudbe št. \_\_\_\_\_\_\_\_\_\_ z dne \_\_\_\_\_\_\_, ki je sestavni del te pogodbe.

(2) Pogodbena vrednost, v kateri so zajeta dela iz 2. in 6. člena te pogodbe, znaša:

**pogodbena cena (brez DDV): \_\_\_\_\_\_\_\_\_\_\_\_\_\_\_\_\_\_\_\_\_ EUR**

**DDV: 22% = \_\_\_\_\_\_\_\_\_\_\_\_\_\_\_\_\_\_\_\_\_ EUR**

**pogodbena cena (z DDV): \_\_\_\_\_\_\_\_\_\_\_\_\_\_\_\_\_\_\_\_\_ EUR**

(z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eurov in \_\_/100 z DDV).

(3) Pogodbena cena vsebuje vse davke, prispevke, dodatke iz naslova delovnega razmerja ali druge dodatke v skladu s predpisi, takse, pristojbine, zavarovanja, garancije, dokazila in potrdila, meritve, poročila in druge stroške.

(4) Pogodbena cena vsebuje tudi vsako morebitno potrebno spremembo izdelanega sistema zaradi napak in pomanjkljivosti v njegovi izvedbi ipd. V ceni so zajeta tudi vsa tolmačenja in usklajevanja, ki izhajajo iz nejasnosti, nepopolnosti ali neusklajenosti izdelanega sistema in jih je odgovorni vodja projekta dolžan izvesti na poziv naročnika.

(5) Cena je nespremenljiva oziroma fiksna do izpolnitve vseh pogodbenih obveznosti. Pogodbena cena vsebuje tudi vrednost vseh nepredvidenih in presežnih del. V primeru spremembe obsega in vsebine pogodbenih del, ki bi pomenila dodatna dela, bosta pogodbeni stranki sklenili aneks k tej pogodbi.

(6) Izvajalec v okviru pogodbene cene odstopi naročniku svoje materialne avtorske pravice na izdelani nalogi, ki je predmet te pogodbe, enkrat za vselej in za namen reprodukcije, predelave in distribuiranja v okviru opravljanja nalog iz pristojnosti naročnika. Dokumentacija, ki jo pridobi naročnik, je njegova last. Naročnik digitalne in analogne podatke lahko uporabi kot strokovno podlago pri pripravi razvoja sistema v naslednjih fazah realizacije projekta.

### **NAČIN PLAČILA**

4. člen

(1) Izvajalec bo obračunal opravljena dela naročniku na podlagi izstavljenih e-računov za posamezne faze opravljenega dela.

(2) Izvajalec bo dostavil račun oz. situacijo v roku pet (5) dni po izdelavi spletne strani in rezervacijskega sistema in pisni potrditvi s strani naročnika, da so dela izvedena skladno s specifikacijo in brez napak.

(3) Naročnik je dolžan račun oz. situacijo v roku 15 dni po prejemu potrditi oziroma zavrniti. Rok plačila je 30. dan od prejema pravilno izstavljenega e-računa oz. situacije za opravljeno delo.

(4) Naročnik ima sredstva zagotovljena na proračunski postavki 04081046, konto 402999.

(5) Izvajalec bo izdajal račune za vzdrževanje, ki je potrebno za nemoteno delovanje spletne strani in rezervacijskega sistema, na mesečni ravni.

### **POGODBENI ROKI IZDELAVE**

### 5. člen

(1) Skrajni rok izvedbe spletne strani in rezervacijskega sistema Varcities Češča vas je 5 mesecev za izdelavo oba sklopa.

(2) Izvajalec mora pri pripravi gradiva rešitve redno usklajevati z naročnikom in ostalimi deležniki (občasno na sedežu naročnika). V vsaki posamezni fazi naročnik gradivo pregleda, če je potrebno, predlaga dopolnitve ter ga nato potrdi. Obdobje pregleda in potrjevanja gradiv s strani naročnika se ne šteje v rok za izdelavo posameznih faz s strani izvajalca.

(3) Naročnik je dolžan pred pričetkom del po tej pogodbi izvajalca uvesti v delo v roku 5 dni po sklenitvi te pogodbe, kar pomeni, da mu je dolžan zagotoviti razpoložljivo dokumentacijo. Ob uvedbi v delo se pripravi in obojestransko podpiše zapisnik o uvedbi izvajalca v delo. Z izpolnitvijo pogojev iz tega odstavka se šteje, da je izvajalec uveden v delo in da mu je začel teči pogodbeni rok za dokončanje pogodbenih del oziroma obveznosti.

### (4) V primeru zamude rokov je izvajalec dolžan naročnika takoj pisno obvestiti o razlogih za zamujanje. Rok za izvedbo posameznih faz projektne dokumentacije se lahko spremeni samo iz utemeljenih razlogov in ob izpolnjevanju pogojev iz 95. člena ZJN-3. Sprememba rokov za nadaljevanje pogodbenih del se potrdi pisno v obliki aneksa k osnovni pogodbi.

### **OBVEZNOSTI IZVAJALCA**

6. člen

(1) Izvajalec se zavezuje, da bo pogodbena dela opravil vestno in odgovorno, v skladu s projektno nalogo, razpisno dokumentacijo in navodili naročnika, v skladu z veljavno zakonodajo in tehničnimi predpisi ter v skladu s splošno veljavno strokovno in poslovno moralo. Hkrati se zavezuje, da bo:

* varoval zaupnost podatkov, ki jih bo pridobil za izdelavo projekta;
* ščitil interese naročnika in ga sproti obveščal o poteku izdelave spletne strani in rezervacijskega sistema za projekt Varcities Češča vas;
* ves čas zagotavljal sodelovanje tistih strokovnih delavcev v projektni skupini, ki so navedeni v ponudbi, med njimi strokovnjakov z usposobljenostjo in referencami, ki so razpisni pogoj ter da bo ob morebitni zamenjavi posameznih delavcev iz projektne skupine predložil podatke o njihovi usposobljenosti in referencah, in sicer v 5 (petih) dneh po zamenjavi;
* upošteval predloge in pripombe naročnika glede vsebine in načina izvedbe naloge, sproti odpravljal napake in pomanjkljivosti, na katere ga ta opozori oziroma poiskal ustreznejše rešitve;
* morebitne napake in pomanjkljivosti odpravil na svoje stroške, če se ugotovi, da so nastali po njegovi krivdi (čas odprave pomanjkljivosti se šteje v rok izvedbe);
* v sodelovanju z naročnikom soorganiziral sestanke in druge oblike sodelovanja s strokovno in drugo javnostjo zaradi pridobivanja podatkov, potrebnih za izvajanje pogodbenih del ter zagotavljal koordinacijo med udeleženci sestankov.

(2) Po tej pogodbi se izvajalec zavezuje naročniku dostavljati vsa zahtevana tekstualna in digitalna gradiva potrebna za pregled posameznih faz izdelave spletne strani in rezervacijskega sistema za projekt Varcities Češča vas. Enako je dolžan dajati strokovna pojasnila v vseh fazah izdelave spletne strani in rezervacijskega sistema za projekt Varcities Češča vas. Za strokovna gradiva, ki jih eventualno ni sam izdelal, je na obravnavah dolžan zagotoviti sodelovanje izvajalcev takih gradiv zaradi podaje strokovnih pojasnil. Vse navedeno je že vsebovano v dogovorjeni ceni po tej pogodbi.

### **OBVEZNOSTI NAROČNIKA**

7. člen

(1) Naročnik se zavezuje, da bo:

* izvajalcu ob podpisu te pogodbe izročil obstoječo dokumentacijo, s katero razpolaga, potrebno za izvršitev pogodbenih del;
* tekoče spremljal in nadziral faze izvedbe projekta in potrjeval, po potrebi, projektne rešitve;
* pregledal in pisno potrdil faze projekta pred končno oddajo;
* posamezne faze izdelave sistema ter dokumentacije iz 2. člena te pogodbe strokovno in pravno pregledal ter izvajalca obvestil o rezultatu pregleda (v primeru ugotovljenih pomanjkljivosti zahteval dopolnitev);
* sodeloval s pooblaščenim predstavnikom izvajalca.

**PODIZVAJALCI**

8. člen

*(Opomba: besedilo v zvezi z izvedbo del brez podizvajalcev se vključi v besedilo končne pogodbe v primeru, če izvajalec v svoji ponudbi navede, da bo dela opravil sam, brez podizvajalcev.)*

Izvajalec bo dela, navedena v pogodbi, opravil sam, brez podizvajalcev.

*(Opomba: besedilo v zvezi s podizvajalci se vključi v besedilo končne pogodbe v primeru, če izvajalec v svoji ponudbi navede, da bo dela izvajal s podizvajalci)*

(1) Izvajalec bo izvedel dela po tej pogodbi z naslednjimi podizvajalci:

- naziv:

- naslov:

- matična številka:

- ID za DDV:

- transakcijski račun št.: \_\_\_\_\_\_\_\_\_\_\_,odprt pri \_\_\_\_\_\_\_\_\_\_\_\_

- ki ga zastopa:

- predmet del:

- vrednost del brez DDV:

podizvajalec \_\_\_\_\_\_\_\_\_\_\_\_\_\_ je/ni v ponudbi izvajalca z dne \_\_\_\_\_\_\_\_\_\_ podal soglasje, na podlagi katerega naročnik namesto izvajalca poravnava njegove terjatve do izvajalca.

(2) V kolikor podizvajalec v skladu in na način, določen v drugem in tretjem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca.

(3) V kolikor bo podizvajalec v skladu in na način, določen v drugem in tretjem odstavku 94. člena ZJN-3, zahteval neposredna plačila, se šteje, da:

* glavni izvajalec s podpisom te pogodbe pooblašča naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* mora glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

(4) Zgolj ob izpolnitvi vseh pogojev iz predhodnega odstavka je naročnik obvezan izvršiti neposredno plačilo podizvajalcu.

(5) Plačila podizvajalcem se izvedejo v rokih in na enak način kot velja za plačila izvajalcu.

(6) Izvajalec mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3, najkasneje v petih dneh po spremembi in poslati informacije o novih podizvajalcih, ki jih namerava naknadno vključiti v izvajanje. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3.

(7) Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil izvajalca najpozneje v desetih dneh od prejema predloga.

(8) Če neposredno plačilo podizvajalcu ni obvezno v skladu s tem členom, mora glavni izvajalec najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.

(9) Naročnik plača podizvajalcu za opravljena dela po tem, ko izvajalec potrdi račun podizvajalca in ga skupaj s svojimi računi brez odlašanja posreduje naročniku.

(10) V primeru delne potrditve računa podizvajalca s strani glavnega izvajalca ali nadzornika plača naročnik podizvajalcu nesporen del računa podizvajalca.

(11) Naročnik si pridržuje pravico, da od izvajalca zahteva na vpogled in potrditev konkretne pogodbe, ki jih bo izvajalec podpisal s svojimi podizvajalci.

### **PREDSTAVNIKI POGODBENIH STRANK**

9. člen

Kot pooblaščeni predstavniki pogodbenih strank pri reševanju strokovnih in drugih vprašanj v zvezi s to pogodbo so določeni:

* za naročnika: \_\_\_\_\_\_\_\_\_\_\_\_\_\_\_\_\_
* za izvajalca: \_\_\_\_\_\_\_\_\_\_\_\_\_\_\_\_\_

**ZAMUDA IN POGODBENA KAZEN, ODPOVED POGODBE**

10. člen

(1) V primeru zamude, ki nastane po izključni krivdi izvajalca, je ta dolžan ta plačati pogodbeno kazen 2 ‰ (dva promila) od pogodbene vrednosti z DDV za vsak dan zamude, vendar največ 10 % (deset odstotkov) pogodbene vrednosti z DDV.

(2) V primeru, da ima naročnik zaradi zamude izvajalca stroške in škodo, ki presegajo pogodbeno kazen, je izvajalec poleg pogodbene kazni dolžan plačati tudi vse nastale stroške in povrniti škodo v višini, ki jo bo naročnik obračunal po prevzemu del, in sicer v 30 dneh od datuma prejema pisnega zahtevka naročnika.

(3) Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

(4) Naročnik ima pravico odstopiti od pogodbe:

* če izvajalec ne prične s pogodbenimi deli,
* če izvajalec ne izvaja pogodbenih del v dogovorjenih rokih,
* če izvajalec opravlja dela v nasprotju z določili pogodbe,
* če zaradi nestrokovno izvedenih pogodbenih del naročnik utrpi škodo,
* če odda dela podizvajalcem brez predhodnega soglasja naročnika,
* če brez soglasja naročnika te pogodbe zamenja strokovni kader,
* če ne izpolnjuje obveznosti iz te pogodbe.

(5) Izvajalec ima pravico do odstopa od pogodbe:

- če naročnik izvajalcu ne izroči podatkov, s katerimi razpolaga in so nujni za izvedbo dela.

(6) Odstop od pogodbe je pisen. Pogodba je odpovedana z dnem, ko nasprotna stranka prejme priporočeno obvestilo o odstopu od pogodbe.

(7) V primeru odstopa od pogodbe je izvajalec dolžan naročniku izročiti vso dokumentacijo, ki je nastala v času od sklenitve pogodbe in je zbrana pri izvajalcu.

(8) V primeru predčasnega prenehanja pogodbe zaradi vzrokov iz 4. odstavka tega člena naročnik plača izvajalcu za izvršena dela in material, istočasno pa ima pravico izvajalcu obračunati pogodbeno kazen v višini 10% pogodbene vrednosti z DDV, ter storjeno škodo, po splošnih načelih odškodninske odgovornosti, neodvisno od uveljavljanja pogodbene kazni ter hkrati unovčiti dana finančna zavarovanja.

**VIŠJA SILA**

11. člen

(1) Pod višjo silo se razumejo vsi nepredvideni dogodki, ki nastopijo neodvisno od volje pogodbenih strank in ki jih pogodbene stranke niso mogle predvideti ob sklepanju pogodbe ter kakorkoli vplivajo na izvedbo pogodbenih obveznosti.

(2) Pogodbena stranka, na katere strani je višja sila nastala, je dolžna pisno obvestiti drugo pogodbeno stranko o nastanku in prenehanju višje sile in sicer v dveh delovnih dneh po nastanku oz. prenehanju le-te.

(3) Pogodbeni roki se lahko podaljšajo najmanj za dobo trajanja višje sile. Novi roki se dogovorijo pisno med sopogodbenikoma.

**ODPRAVA NAPAK**

12. člen

(1) Napake oziroma pomanjkljivosti izvedbe, ki jih ugotovi naročnik med izvajanjem storitve, mora izvajalec odpraviti takoj oziroma v roku, ki mu ga določi naročnik. V kolikor tega izvajalec ne opravi, sme naročnik napake oziroma pomanjkljivosti odstraniti na izvajalčev račun. Naročnik lahko zaradi napak oziroma pomanjkljivosti izvedbe na strani izvajalca odstopi od pogodbe v skladu določili 10. člena te pogodbe.

(2) Izvajalec je dolžan napake, ki bi se pojavile med delovanjem sistema in so posledica izvajalčeve napake ali napak, ki izhajajo iz storitev njegovega dobavitelja, odpravljati v najkrajšem možnem času, za čas trajanja izvajanja pogodbe.

**RAZVEZNI POGOJ**

13. člen

(1) Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi:
	+ s plačilom za delo,
	+ z delovnim časom,
	+ s počitki,
	+ z opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

(2) V primeru izpolnitve okoliščine in pogojev iz prejšnjega odstavka se šteje, da je pogodba  razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

(3) Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

(4) V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela in material, istočasno pa ima pravico obračunati izvajalcu od situacij plačilo za storjeno škodo zaradi neizpolnjevanja pogodbenih obveznosti in unovčiti dana finančna zavarovanja. V primeru, da škode ob prekinitvi pogodbe ni možno ugotoviti, se ta obračuna v višini 10 % od pogodbene vrednosti z DDV.

**PROTIKORUPCIJSKA KLAVZULA**

14. člen

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke predstavniku ali posredniku naročnikov ali koordinatorja obljubil, ponudil ali dal kakšno nedovoljeno korist za:

* + pridobitev posla ali
	+ sklenitev posla pod ugodnejšimi pogoji ali
	+ opustitev dolžnega nadzora nad izvajanjem pogodbenih obveznosti ali
	+ drugo ravnanje ali opustitev, s katerimi je naročnikom ali koordinatorju povzročena škoda ali je omogočena pridobitev nedovoljene koristi predstavniku naročnikov ali koordinatorja, drugi pogodbeni stranki ali njenemu predstavniku, zastopniku, posredniku.

**KONČNE DOLOČBE**

16. člen

(1) Pogodbene stranke bodo morebitne spore, ki bi nastali pri izpolnjevanju obveznosti iz te pogodbe, reševale sporazumno. V nasprotnem primeru bo o sporu odločalo pristojno sodišče v Novem mestu.

(2) Pogodba je sklenjena z dnem podpisa obeh pogodbenih strank.

(3) Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

(4) Izvajalec podatkov, do katerih bo prišel med opravljanjem pogodbenih del, brez pisnega soglasja naročnika ne sme razkriti tretjim osebam ali jih izkoriščati za svojo osebno uporabo.

(5) Pogodba je sestavljena v 5 (petih) enakih izvodih, od katerih prejme naročnik 3 (tri) izvode, izvajalec pa 2 (dva) izvoda.

|  |  |
| --- | --- |
| Naročnik:MESTNA OBČINA NOVO MESTOŽupan:mag. Gregor Macedoni Številka: Datum:  | Izvajalec:**\_\_\_\_\_\_\_\_\_\_\_\_\_\_**Direktor/ica:\_\_\_\_\_\_\_\_\_\_\_\_\_\_\_\_\_\_\_\_Številka: Datum:  |

Sestavni del pogodbe (po podpisu pogodbe):

* projektna naloga naročnika s prilogo št. \_\_\_\_\_\_\_ z dne \_\_\_\_\_\_\_\_\_\_\_\_\_\_\_,
* ponudba izvajalca, št. \_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_,
* soglasja podizvajalcev,
* reference izvajalca,
* reference strokovnega kadra izvajalca.

|  |  |
| --- | --- |
|  |  |
|  |  |